|  |
| --- |
| Ұзақ мерзімді жоспардың тарауы: 5.1А Натурал сандар және Мектеп: Бозой орта мектебі  нөл саны Күні: Мұғалімнің аты-жөні: Әбшүкірова Г. Б.Сынып: 5 «Б» Қатысқандар: Қатыспағандар: |
| Сабақтың тақырыбы | Теңдеу. Теңдеудің түбірі. Теңдеуді шешу  |
| Осы сабақта қол жеткізілетін оқу мақсаттары (оқу бағдарламасына сілтеме) | 5.2.2.1 Арифметикалық амалдардың белгісіз компоненттерін табу ережесі негізінде теңдеулерді шешу |
| Сабақтың мақсаты | Барлығы: арифметикалық амалдардың белгісіз компоненттерін табу ережесін пайдалана отырып теңдеулерді шешедіКөпшілігі: теңдеу құра алады Кейбіреуі: қозғалысқа байланысты мәтінді есептерді теңдеу құру арқылы орындайды |
| Бағалау критерийі | 1. Теңдеуді шешуде белгісіз компонентті табады2. Мәтінмен берілген есептің моделін құрады3. Теңдеуді шешеді4. Қозғалысққа байланысты есептерді теңдеу құру арқылы шығарады. |
| Тілдік мақсаттар | 1. Теңдеуді табу ережесін түсіндіре алады2. Теңдеудің шешімін тұжырымдайдыПәнге тән лексика мен терминология:- теңдеу;- теңдеу түбірі;- теңдеуді шешу. |
| Құндылықтарға баулу | Индустрияландыру мен инновацияларға негізделген экономикалық өсу |
| Пәнаралық байланыс | биология |
| Алдыңғы білім | Санды және әріпті өрнектер, олардың мәндері. Өрнектерді ықшамдау. |
| Сабақ барысы |
| Сабақтың жоспарланған кезеңдері | Сабақтағы жоспарланған жаттығу түрлері | Ресурстар |
| Сабақтың басы | **І. Ұйымдастыру.**Сәлемдесу. Оқушыларды түгелдеу. Оқушылардың сабаққа дайындығын тексеру. Оқушыларды тақтаға шеңбер құрып тұруға шақыру. Сыныптағы оқушылардан өзіне сенімді, батыл, мықты оқушыны ортаға шақыру. Оқушыларды сабаққа ынталандыру мақсатында лидер оқушы ортаға келіп өзінің сыныптастарын жігерлендіру мақсатында сынып ұранын айтқызады. «Біз мықтымыз ба?» - Ия!«Біз батылмыз ба?» - Ия! «Біз күштіміз бе?» - Ия!**ІІ. Үй тапсырмасын тексеру.** Сынып сабаққа дайын болғаннан кейін, ортадағы лидер «Кезбе тілші» әдісімен оқушыларға өтілген сабақтар бойынша қайталау сұрақтарын қояды, сұхбат алады.Жақсы, тиянақты жауап берген оқушыға тілші қолындағы мақтау сөздері жазылған түрлі – түсті таратпа қағаздарын береді. **ІІІ. Видео – есеп көрсетіледі.** Қанаттан «сыныпта неше қыз бала бар?» - деп сұрағанда, ол «қыз балалардың санынан ең кіші екі таңбалы санды азайтып, нәтижеге 80 – ді қосса, 88 шығады» деп жауап берді. Сыныпта неше қыз бар?*Сабақ тақырыбы мен мақсатын анықтау, сабақ мақсатын қою.* Шеңбер бойында отырған оқушылар есепке байланысты бүгінгі сабақтың тақырыбын және мақсатын анықтап, критерийлерін құрастырады.  |  |
| Сабақтың ортасы | **ІҮ. «Үлкен шеңбер» әдісі.** Шеңбер бойында отырған оқушыларға талқыланған тақырып бойынша сұрақ қойылады. *Тапсырма:* Олжас 19200 теңгеге 2 тотықұс, 1 күшік және 1 мысық сатып алды. Күшік мысықтан 3 есе қымбат, ал тотықұс 2 есе арзан. Мысық неше теңге тұрады, тотықұс неше теңге тұрады?2 минут ішінде әрбір оқушы жеке жұмыс жасайды: берілген сұрақ төңірегінде ойланып, дәптеріне аталмыш сұрақты шешудің өзі ұсынған шешімін жазады. Уақыт аяқталған соң көрші сыныптасымен дәптерлерін сағат тілінде ауыстырып, жұптарының жауаптарын тексереді. Сынып түгелдей тексеріліп болған соң әр оқушы жалпы сыныпқа өз ойларын бекітіп, сұрақты ортақ талқылайды. **Ү. Сергіту сәті: «Бірлік» ойыны.** Оқушылар қолдарындағы тілші берген түрлі түстер (жасыл, қызыл, сары, көк) бойынша топқа бірігеді. Әр топ құрамыдағы оқушылар бір қолын жұдырыққа жұмып, бір мезгілде саусақтарын ашады. Ойының мақсаты: барлығы да бірдей санын көрсетуі керек.**ҮІ. «Өрмекші» әдісі.** Топқа бөлінген оқушылар үстел үстінде жатқан 4 түрлі қағаздардан өздерінің тобына сәйкес келетін түстегі есептерді шығарады. Белгілі уақыт ішінде тапсырманы орындап, келесі үстелге ауысып отыруы керек. 4 үстелден бір – бір тапсырмадан әр топ төрт тапсырма орындайды. Тапсырмалар: 1. (х-16)\*9=126
2. 250 – 3у=115
3. х+3х+2\*3х=120
4. 28\*(х+5)=224

Жауаптарын тексеру үшін топтар тапсырмаларын бір – бірімен ауыстырады. Тексеруші топ мүшелері өз пікірлерін айтады. Кейін нтерактивті тақтадан тапсырма жауаптары көрсетіліп, әр топ өз жауаптарының дұрыстығын тексереді. Тексеру барысында барлық жауабы дұрыс болған топтардың тапсырма қағаздарын құрастыру барысында тақтада «өрмекші» пайда болады. (Өрмекші – еңбекқор, тиянықты тіршілік иесі. Сол арқылы оның құрған барлық өрмектері бір – біріне симметриялы, ұқыптылықты өте қатты талап етеді. Бұл оқушыларды өрмекшідей болуға тәрбиелейді). Бағалау: «Бағдаршам»  | 5-сынып математика оқулығы, Т.А.Алдамұратова Е.С.Байшоланова5 сынып математика оқулығы, Т.А.Алдамұратова Е.С.Байшоланова |
| Сабақтың соңы | **ҮІІІ. Бекіту: «Бағытталған сұрақтар».** Әр топ мүшелері өзі қалаған топтағы оқушылардың біреуіне өз сұрағын бағыттайды. 1. Теңдеу дегеніміз не?
2. Теңдеудің түбірі деп нені айтамыз?
3. Теңдеудегі белгісіз көбейткішті қалай табамыз?
4. Белгісіз азайтқышты табу үшін не істейміз?
5. Теңдеудегі белгісіз бөлінгіш қалай табылады?
6. Белгісіз қосылғышты табу үшін қандай амал орындалады?
7. Теңдеуді шешу дегеніміз не?
8. Мәтін есептер берілген жағдайда теңдеуді қалай шешеміз?
9. Құрамында белгісіз саны бар теңдік дегеніміз не?
10. Қандай жағдайда белгісіз шама әріпті өрнекпен көрсетіледі?

**Өзін – өзі бағалау.** Берілген критерийлер бойынша оқушылар өзін өзі бағалайды. **Рефлексия: «Иық тірескен шеңбер».** Оқушылар шеңберге бірі бірінің қолдарын салып, құшақтасқан түрде тұрып, сабақ туралы өз пікірлерін келтіреді. Үйге тапсырма: №112 №114 1) 2)  |  |